Running Gun Blues

«Running Gun Blues» er en sang av David Bowie, på albumet The Man Who Sold the World, som kom ut i 1970. Som veldig mange låter utgitt på den tiden, er sangen en protestsang mot USAs krig i Vietnam.

«Running Gun Blues» er ikke en blues-låt, selv om navnet burde tilsi det; blueslåten på dette albumet var «Black Country Rock». «Running Gun Blues» er en mellomting mellom Bob Dylan-inspirert folk rock og hardrock; i sangen brukes det typiske folk-inspirerte instrumenter som munnspill og akustisk gitar, og en folk rock-inspirert vokal, og sangen er harmonisk ganske «lystig». Derimot har sangen fra andreverset og utover også hardrock-typiske effekter som vrengte gitarer. I tillegg så har sangen en oppbygging typisk for glam rock, som regnes for å ha vært skapt med Bowies album The Man Who Sold the World.

Kategori:David Bowie-sanger
Kategori:Protestsanger mot Vietnamkrigen
Kategori:Sanger fra 1970
Kategori:Rockesanger fra 1970-årene
Kategori:Folk rock-sanger
Kategori:Glamrock-sanger
Kategori:Rockeballader
Kategori:Kraftballader